SQ ดิ่ง 5% ทำจุดต่ำสุดตั้งแต่เข้าตลาด โบรกฯเล็งหั่นกำไรปี 61 รับความเสียหายดินถล่ม!
SQ ดิ่ง 5% ทำจุดต่ำสุดตั้งแต่เข้าตลาด โบรกฯเล็งหั่นกำไรปี 61 รับความเสียหายดินถล่ม! ณ เวลา 15.35 น. อยู่ที่ระดับ 3.62 บาท ลบ 0.18 บาท หรือ 4.74% ด้วยมูลค่าซื้อขาย 32.15 ล้านบาท
29 มี.ค. 2561

ผู้สื่อข่าวรายงานว่า ราคาหุ้นบริษัท สหกลอิควิปเมนท์ จำกัด (มหาชน) หรือ SQ ณ เวลา 15.35 น. อยู่ที่ระดับ 3.62 บาท ลบ 0.18 บาท หรือ 4.74% ด้วยมูลค่าซื้อขาย 32.15 ล้านบาท โดยราคาหุ้นปรับตัวทำจุดต่ำสุดตั้งแต่เข้าซื้อขายในตลาดหลักทรัพย์เมื่อวันที่ 26 ตุลาคม 2560 โดยมีราคา IPO อยู่ที่ 3.20 บาท

ด้าน บล.เอเชีย เวลท์ ระบุในบทวิเคราะห์ ว่า SQ (ให้ราคาเป้าหมาย 3.80 บาท NR; IAA Consensus NR) จากเหตุการณ์ดินถล่มที่เหมืองแม่เมาะ SQ ได้รับความเสียหายสายพานลำเลียงดินระยะทาง 900 เมตร แต่ทำให้ทำงานเหมืองแม่เมาะ 8 ไม่ได้เป็นเวลา 2 เดือน รายได้หายไปจากประมาณการเดิมราว 350 ล้านบาทต่อปี กล่าวคือปี 2561 คาดการณ์รายได้จากเหมืองแม่เมาะ 8 ไว้ 2,000 ล้านบาท แต่ช่วงที่หายไป 2 เดือนคาดว่ารายได้จะเหลือเพียง 1,650 ล้านบาท
โดยประเด็นดังกล่าวส่งผลให้รายได้รวมทั้งปี จะอยู่ที่ราว 3,500 ล้านบาท เพิ่มขึ้นจากปีก่อนที่ 3,186 ล้านบาท สัดส่วนงานมาจากเหมืองแม่เมาะ 8: แม่เมาะ 7: หงสา และงานอื่น ๆ เท่ากับ 47%: 25%: 25%: 3% ตามลำดับ
อย่างไรก็ตาม คาดว่าบริษัทสามารถคงอัตรากำไรสุทธิไว้ที่ 11% ใกล้เคียงกับ 2 ปีก่อนได้ จึงคาดกำไรสุทธิในปี 2561 เท่ากับ 390 ล้านบาท ซึ่งต่ำกว่าที่ตลาดคาดการณ์ไว้ที่ 500 ล้านบาท การเติบโตของกำไรสุทธิในปี 2561 จึงเหลือเพียง 8.4%
ขณะที่ PER อยู่ที่ 11.1 เท่า ส่วนงานเหมืองโปแตช ชัยภูมิ บริษัทมีโอกาสได้งานมูลค่า Backlog รวม 10,000 ล้านบาท แต่ต้องรอให้การ Financial Close ของเหมือง โปแตชชัยภูมิ (APOT) เสร็จเรียบร้อยและได้เซ็นต์สัญญาก่อสร้างก่อน เชื่อว่าเป็นช่วงหลัง ส.ค.61 คำแนะนำเพียงถือ คาดว่า Consensus อยู่ระหว่างปรับประมาณการกำไรสุทธิปี 2561 ลง
 